ห้องสมุดออนไลน์ผ่านแอปพลิเคชัน Hibrary (ไฮบรารี่) คนทุกรุ่นทุกวัย อยู่ที่ไหนก็อ่านได้
นายศานนท์ หวังสร้างบุญ รองผู้ว่าราชการกรุงเทพมหานคร ร่วมพิธีส่งมอบและรับมอบบริการห้องสมุดออนไลน์ผ่านแอปพลิเคชัน Hibrary (ไฮบรารี่) โครงการ BKK X Hibrary อีบุ๊กฟรีอยู่ที่ไหนก็อ่านได้ทุกที่ พร้อมกล่าวว่า ปัจจุบันคนไทยมีช่องทางอ่านหนังสือเพิ่มมากกว่าเดิม  เพราะมีเทคโนโลยีที่เข้าถึงได้มากขึ้น โครงการนี้จะช่วยให้คนทุกรุ่นทุกวัย ที่มีสมาร์ทโฟน สามารถเข้าถึงการอ่านได้ง่าย อีกทั้งยังมีส่วนที่เป็นห้องสมุดเสียงและรองรับการอ่านสำหรับผู้พิการทางสายตาได้โดยเพิ่มเติมจากโครงการบางกอกวิทยา การกระจายห้องสมุดแหล่งเรียนรู้ให้ครอบคลุมไปยัง 50 เขต ในกรุงเทพมหานครทั้งนี้ผู้ที่ต้องการใช้บริการห้องสมุดออนไลน์ ผ่านแอปพลิเคชัน Hibrary (ไฮบรารี่) สามารถใช้ได้ทั้งระบบ IOS และ Android เข้าไปลงทะเบียนในแอปพลิเคชัน แค่กำหนดจุดเช็กอินในกรุงเทพมหานคร ก็สามารถใช้งานอีบุ๊ก (E-Book) ได้ แม้จะอยู่ในกรุงเทพมหานคร หรือเดินทางไปต่างจังหวัดก็ตาม